แฟนเป็นประจำเดือนวันสุดท้าย11ส.ค คับ มีเพศสัมพันวัน20ส.ค ไมไ่ด้ใส่ถุงยางแต่สอดใส่2-3ครั้งแล้วทานยาคุมฉุกเฉิน วันที่26มีอาการเจ็บหัวนม และมีตกขาว วันที่31มีเลือดไหลออกจากอวัยวะเพศ 1-2หยดคล้ายประจำเดือน มีตุ่มๆเล็กขึ้นบริเวนหัวนมนี่ใช่อาการของคนตั้งครรภ์หรือป่าวคับ
สวัสดีค่ะ Phais,หากประจำเดือนมาในวันที่ 11 ส.ค. และมีเพศสัมพันธ์ในวันที่ 20 ส.ค. เท่ากับมีเพศสัมพันธ์ในวันที่ 10 นับตั้งแต่มีประจำเดือนมา ถือว่าไม่ได้อยู่ในระยะปลอดภัย โอกาสที่จะตั้งครรภ์นั้นย่อมมีได้ แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงนับจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%สำหรับอาการเจ็บหัวนมและมีตกขาว รวมถึงการมีตุ่มเล็กๆ ที่หัวนม (เกิดจากท่อน้ำนมขยายตัวขึ้น) อาจเป็นอาการที่เกิดจากการเปลี่ยนแปลงของฮอร์โมน ไม่ใช่อาการของการตั้งครรภ์ เนื่องจากปรากฏเร็วไป เพราะอาการต่างๆ ของการตั้งครรรภ์ มักจะปรากฏตามหลังอาการขาดประจำเดือนไป 2-3 สัปดาห์แล้วส่วนเลือดที่ไหลออกมา 2-3 หยด หากไม่ได้มีอาการอื่นๆ อีก ไม่มีปวดท้องน้อยมาก หรือไม่มีตกขาวที่มีกลิ่นเหม็นและแสบหรือคันช่องคลอด เลือดดังกล่าว อาจเป็นเลือดช่วงวันไข่ตกก็ได้ ดังนั้น แนะนำให้สังเกตอาการไปก่อน หากไม่มีเลือดออกมาอีก และไม่มีอาการอื่นๆ ก็ไม่จำเป็นต้องทำอะไรค่ะส่วนการจะทราบว่ามีการตั้งครรภ์หรือไม่นั้น ต้องรอให้ประจำเดือนขาดไปเสียก่อน คือเลยวันที่ 11 ก.ย. ไปซัก 1 สัปดาห์ หากประจำเดือนไม่มา ก็ควรตรวจหาการตั้งครรภ์ดูค่ะ